કિંગ્સ ઈલેવન પંજાબની ફ્રેંચાઇઝીએ એવું પણ કહ્યું છે કે મોહાલીના સ્થાન પુણે અથવા ઇન્દોરમાં ઘરેલુ મેચ રમવાથી તેમને વધુ નફો મળે છે. નવા હોમગ્રાઉન્ડ માટે પંજાબ ટીમના માલિકોની પહેલી પસંદ ઇન્દોર છે. આ મુદ્દો સીઓએ સાથેની બેઠકમાં પણ ઉઠાવવામાં આવ્યો હતો. ત્યાર બાદ સમિતિએ આગામી આઇપીએલ ગવર્નિંગ કાઉન્સિલમાં આ અંગે ચર્ચા કરવાનો નિર્ણય કર્યો હતો. આઇપીએલની પહેલી સિઝનથી મોહાલી જ પંજાબનું હોમગ્રાઉન્ડ રહ્યું છે. આ સ્થિતિમાં નવું હોમગ્રાઉન્ડ પસંદ કરવાથી ટીમે વધુ નાણાં ચૂકવવા પડી શકે છે.